**Liite Ympäristönäytteenottajien sertifiointiryhmän päätökseen**

#  VALITUSOSOITUS

**Valituksen käsittelijä**

Tähän päätökseen tyytymätön saa hakea siihen muutosta Suomen ympäristökeskuksen yhteydessä toimivalta Ympäristönäytteenottajien henkilösertifioinnin ohjausryhmältä kirjallisella valituksella.

**Valitusaika**

Valitus on tehtävä 30 päivän kuluessa päätöksen tiedoksisaannista. Valitusaikaa laskettaessa tiedoksisaantipäivää ei oteta lukuun

**Valituksen sisältö**

Valituskirjelmässä on ilmoitettava

* valittajan nimi ja kotikunta
* postiosoite ja puhelinnumero, joihin asian käsittelyä koskevat ilmoitukset valittajalle voidaan toimittaa
* päätös, johon haetaan muutosta
* miltä kohdin ja mitä muutoksia päätökseen vaaditaan tehtäväksi
* perusteet, joilla muutosta vaaditaan

Jos valittajan puhevaltaa käyttää hänen laillinen edustajansa tai asiamiehensä tai jos valituksen laatija on joku muu henkilö, valituskirjelmässä on ilmoitettava myös tämän nimi ja kotikunta. Valittajan, laillisen edustajan tai asiamiehen on allekirjoitettava valituskirjelmä.

**Valituksen liitteet**

Valituskirjelmään on liitettävä

* päätös, johon haetaan muutosta, alkuperäisenä tai jäljennöksenä
* todistus siitä, minä päivänä päätös on annettu tiedoksi, tai muu selvitys valitusajan alkamisen ajankohdasta
* valtakirja asiamielle, jollei hän ole asianajaja tai julkinen oikeusavustaja, sekä
* asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu sertifiointiryhmälle tai -ohjausryhmälle.

**Valituskirjelmän toimittaminen perille**

Valituskirjelmä on toimitettava valitusajan kuluessa Suomen ympäristökeskuksen kirjaamoon.

Valituskirjelmän voi toimittaa henkilökohtaisesti tai valtuutetun asiamiehen välityksellä. Sen voi omalla vastuulla lähettää myös postitse, lähetin välityksellä, tai sähköpostina. Valituskirjelmä on jätettävä niin ajoissa, että se ehtii perille viimeistään valitusajan viimeisenä päivänä ennen aukioloajan päättymistä. Suomen ympäristökeskuksen kirjaamon aukioloaika on klo 8.00-16.15.

**Suomen ympäristökeskuksen kirjaamon ja Ympäristönäytteenottajien henkilösertifioinnin ohjausryhmän yhteystiedot**

Suomen ympäristökeskus (Syke)

Kirjaamo / Ympäristönäytteenottajien henkilösertifioinnin ohjausryhmä

Latokartanonkaari 11, 00790 Helsinki

puhelin: 0295 252 001

virallinen sähköposti: kirjaamo@syke.fi

Salassa pidettävät tiedot voi lähettää kirjaamoon turvapostina: https://turvaviesti@ymparisto.fi